સુરત માં દરેક જગ્યાએ સુંદર અને સ્વચ્છ રોડ બની ગયા છે..ખરેખર મને તો વડોદરાની યાદ આવી ગઈ તેટલી ચાહવા લાયક નગરી એક સમયની બદસુરત ગણાતી નગરી સુરત ની સુરત બદલાઈ ગઈ છે.પુર,અને પ્લેગ જેવી તકલીફોનો સામનો કરી આ નગરી કઈંક બોધપાઠ લઈને સતત વિકાસ કરી રહી છે તેમાં શંકાને કોઈ સ્થાન નથી…પ્રજા અને શાસન નું મનોબળ મક્કમ હોય તો અશક્ય વસ્તુ શક્ય બની શકે તેમાં શંકાને કોઈ સ્થાન નથી…:)).રાત્રે જ્યારે અમે અમુક જગ્યાએ ફ્લેટો માંથી સુરતની રોશની નિહાળી ત્યારે એક સમયે એવુ લાગ્યા વગર ન રહ્યુ કે સુરત માં છીએ કે કોઈ વિદેશમાં ?આ જ રીતે ઘણી વખત રોદ્રરૂપ ધારણ કરતી તાપી નદી સુંદર લાગી રહી હતી અને શાંત જણાતી હતી.મનમાં વિચાર આવ્યો આ નદી ધારે તો કેટલો વિનાશ વેરી શકે છે.આખરે તો કુદરતી વિનાશ એ માનવીય ભુલોનું જ પરિણામ છે.સુરત માં હાલ વિકાસના નામે ક્રોકીંટના જંગલો ઉભા થઈ રહ્યા છે ,છેક ડુમસ સુધી મકાનોનું કામકાજ ચાલુ થઈ ગયુ છે,વિકાસ માટે આ બધુ જ કરવુ પડતુ હોય છે અને વસ્તી વધે તેમ જરૂરી પણ બનતુ હોય છે,પણ સાથે કુદરત સાથે એટલો જ તાલમેલ જરૂરી છે.સુરતે પોતાના અનુભવો માંથી ઘણુ શીખી લીધુ હોય તેમ જણાયા વગર રહેતુ નથી..સ્થાનિક પ્રજા કરતા માઈગ્રંટ પ્રજાનો દર સતત વધતો રહે છે.લોકો મોજીલા અને જીવંત લાગ્યા.:)) અને હા ટ્રાફીકની સમસ્યા તો દરેક જગ્યાની જેમ અહી પણ જોવા મળી.